Kyk jy na die groter prentjie is daar duidelik drie belangrike bestanddele wat ‘n boek op die rak kry. Die storieverteller het ‘n begin in gedagte, die skrywer het motivering om te gaan sit en die storie voluit sy gang te laat gaan, en elke storie het ‘n einde. Dit klink maklik! Maar wanneer dit kom by storievertel is daar baie stappe tussenin wat sukses sal verseker.
Bekende skrywer, Mark Twain, het gesê skryf is maklik – jy begin net skryf en dan vee jy die verkeerde woorde uit … wel, as dit maar so maklik was!
Dit maak nie saak hoe onseker jy voel nie, verbind jouself van meet af aan om die boek vir ‘n uitgewer te stuur.
Maak vrede met die feit dat jou eerste poging nie noodwendig suksesvol sal wees nie, maar dat jy sal aanhou probeer totdat jy suksesvol is.
Of jy nou romans, novelles, radiodramas, kinderstories of tydskrifartikels wil skryf, daar is deesdae talle skryfkursusse beskikbaar – sommige aanlyn en ander wat jy moet bywoon. Afrikaans.com plaas die kollig op een van die talle opsies: Skryfgeheime.
Wanneer jy inskryf vir ’n Skryfgeheime-kursus is die kanse goed dat jy kort voor lank met jou eie boek in die hand gaan staan. Die kursus word aanlyn (per e-pos) aangebied. Dit maak dus nie saak waar jy jou bevind nie, solank jy toegang tot ’n rekenaar en die internet het, kan jy die kursus voltooi – en boonop teen jou eie pas. Bekroonde skrywers is die mentors – jy weet dus dat die raad, kommentaar en leiding uit praktiese ondervinding spruit.
Die kursus lei jou stapsgewys van die vind van ’n geskikte storie-idee tot en met ’n voltooide manuskrip, gereed vir voorlegging aan ’n bona fide-uitgewer. Verder ontvang jy na voltooiing ’n sertifikaat om by jou CV te voeg. Dus:
Gaan kyk by www.skryfgeheime.co.za hoe jy moet maak om in te skryf, asook die koste en betaalopsies aan elke kursus verbonde, en begin sommer vandag jou skryfreis.